Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 104/14/4406	Topoľčany, 9.6.2014
EEČ : 2-35-38-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu z ustanovení Zákona o rodine vyplýva povinnosť vyživovať svoje dieťa XXXXX, nar. XXXXX a to v sume 30 % zo sumy životného minima mesačne (27,13 Eur), stanovenou predbežnou otázkou v zmysle § 7 ods. l Trestného poriadku č. 301/2005 Z.z , vždy mesačne k 20- tému dňu vopred k rukám oprávnenej matky dieťaťa XXXXX, nar. XXXXX, trvalé bytom XXXXX XXXXX v ktorej starostlivosti sa maloleté dieťa nachádza, svojej vyživovacej povinnosti sa úmyselne vyhýbal v mieste svojho bydliska v období od 01.09.2013 do 23.01.2014 tým, že počas tohto obdobia výživné vôbec neplatil, nikde v tomto období nepracoval, sám si nenašiel prácu a teda i zdroj pravidelného a dostatočného príjmu , ani o sprostredkovanie takejto práce nepožiada príslušný úrad práce, sociálnych vecí a rodiny, čím spôsobil za toto obdobie dlh na výživnom voči oprávnenej matke XXXXX vo výške 135,65 Eur,  

lebo zanikla trestnosť činu

Odôvodnenie:
Poverená príslušníčka Obvodného oddelenia  PZ  Topoľčany uznesením č. ORP-81/TO-TO-2014 zo dňa 03.02.2014 podľa § 199 ods. 1 Tr. por.   začala trestné stíhanie  pre prečin zanedbania povinnej výživy podľa § 207 ods. 1  Tr. zák., a následne vyšetrovateľka Odboru kriminálnej polície OR PZ v Topoľčanoch  uznesením pod  spisovou značkou ORP-79/VYS-TO-2014 dňa 21.03.2014 podľa § 206 ods. 1 Tr. por.  vzniesla obvinenie XXXXX pre prečin zanedbania povinnej výživy podľa § 207 ods. 2 Tr. zák., na  skutkovom základe uvedenom vo výrokovej časti tohto uznesenia.  
              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
              Svedkyňa - poškodená XXXXX vo výpovedi uviedla, že obvinený si vyživovaciu povinnosť v rozsahu vymedzenom políciou  dodatočne splnil a teda dlžné výživné uhradil. V súčasnosti teda nemá žiadne podlžnosti.
               
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 
b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              
V priebehu trestného stíhania vyšetrovateľka PZ ohľadne zistenia a posúdenia konania obvineného vykonala dôkazy v potrebnom rozsahu a zistila skutočný stav veci. Svedkyňa - poškodená  vo svojej výpovedi potvrdila uhradenie dlžného výživného vo vymedzenom rozsahu s tým, že syn núdzou netrpel a konanie  obvineného  pre neho nemalo trvalo nepriaznivé následky.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 Tr. zák.  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka